《同张深秀才游华严寺》
唐代·冷朝阳

同游云外寺，渡水入禅关。立扫窗前石，坐看池上山。

有僧飞锡到，留客话松间。不是缘名利，好来长伴闲。

作者简介：唐润州江宁人。代宗大历四年，登进士第。不待授官，即归乡省亲，一时诗人多为诗以送。后为泽潞节度使薛嵩从事。德宗兴元初，任太子正字。为诗工写景，长于五律。